title: Provedbena uredba Komisije (EU) 2019/802 оd 17. svibnja 2019. o ispravku grčke jezične verzije Provedbene uredbe (EU) 2018/775 o utvrđivanju pravila za primjenu članka 26. stavka 3. Uredbe (EU) br. 1169/2011 Europskog parlamenta i Vijeća o informiranju potrošača o hrani u pogledu pravila o navođenju zemlje podrijetla ili mjesta podrijetla glavnog sastojka hrane (Tekst značajan za EGP.)

text:
                  20.5.2019

                  HR

                  Službeni list Europske unije

                  L 132/21

         PROVEDBENA UREDBA KOMISIJE (EU) 2019/802
         оd 17. svibnja 2019.
         o ispravku grčke jezične verzije Provedbene uredbe (EU) 2018/775 o utvrđivanju pravila za primjenu članka 26. stavka 3. Uredbe (EU) br. 1169/2011 Europskog parlamenta i Vijeća o informiranju potrošača o hrani u pogledu pravila o navođenju zemlje podrijetla ili mjesta podrijetla glavnog sastojka hrane
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani, izmjeni uredbi (EZ) br. 1924/2006 i (EZ) br. 1925/2006 Europskog parlamenta i Vijeća te o stavljanju izvan snage Direktive Komisije 87/250/EEZ, Direktive Vijeća 90/496/EEZ, Direktive Komisije 1999/10/EZ, Direktive 2000/13/EZ Europskog parlamenta i Vijeća, direktiva Komisije 2002/67/EZ i 2008/5/EZ i Uredbe Komisije (EZ) br. 608/2004 (1), a posebno njezin članak 26. stavak 8.,
         budući da:

                     (1)

                     Grčka jezična verzija Provedbene uredbe Komisije (EU) 2018/775 (2) sadržava pogreške u članku 1. stavcima 1. i 2. u vezi s područjem primjene te uredbe.

                     (2)

                     Grčku jezičnu verziju Provedbene uredbe (EU) 2018/775 trebalo bi stoga na odgovarajući način ispraviti. To ne utječe na ostale jezične verzije.

                     (3)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.

               (ne odnosi se na verziju na hrvatskom jeziku)

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. svibnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 304, 22.11.2011., str. 18.

            (2)  Provedbena uredba Komisije (EU) 2018/775 оd 28. svibnja 2018. o utvrđivanju pravila za primjenu članka 26. stavka 3. Uredbe (EU) br. 1169/2011 Europskog parlamenta i Vijeća o informiranju potrošača o hrani u pogledu pravila o navođenju zemlje podrijetla ili mjesta podrijetla glavnog sastojka hrane (SL L 131, 29.5.2018., str. 8.).


title: Provedbena uredba Komisije (EU) 2019/805 оd 17. svibnja 2019. o odobrenju pripravka muramidaze proizvedenog od Trichoderma reesei DSM 32338 kao dodatka hrani za piliće za tov i manje značajne vrste peradi za tov (nositelj odobrenja poduzeće DSM Nutritional Products Ltd., koje u EU-u zastupa DSM Nutritional Products Sp. z o.o.) (Tekst značajan za EGP.)

text:
                  20.5.2019

                  HR

                  Službeni list Europske unije

                  L 132/33

         PROVEDBENA UREDBA KOMISIJE (EU) 2019/805
         оd 17. svibnja 2019.
         o odobrenju pripravka muramidaze proizvedenog od Trichoderma reesei DSM 32338 kao dodatka hrani za piliće za tov i manje značajne vrste peradi za tov (nositelj odobrenja poduzeće DSM Nutritional Products Ltd., koje u EU-u zastupa DSM Nutritional Products Sp. z o.o.)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka muramidaze proizvedenog od Trichoderma reesei DSM 32338. Uz navedeni zahtjev priloženi su podaci i dokumenti propisani člankom 7. stavkom 3. te Uredbe.

                     (3)

                     Zahtjev se odnosi na odobrenje pripravka muramidaze proizvedenog od Trichoderma reesei DSM 32338 kao dodatka hrani za piliće za tov i manje značajne vrste peradi za tov, i njegovo razvrstavanje u kategoriju dodataka „zootehnički dodaci”.

                     (4)

                     Europska agencija za sigurnost hrane („Agencija”) u svojem je mišljenju od 14. lipnja 2018. (2) zaključila da pripravak muramidaze proizveden od Trichoderma reesei DSM 32338 u predloženim uvjetima uporabe nema štetan učinak na zdravlje životinja, sigurnost potrošača ni okoliš. Zaključeno je i da aditiv može imati potencijal izazivanja iritacije kože/očiju te preosjetljivosti kože. Stoga Komisija smatra da je potrebno poduzeti odgovarajuće mjere zaštite kako bi se spriječili štetni učinci na zdravlje ljudi, posebno u odnosu na korisnike dodatka. Agencija je zaključila i da je za taj dodatak utvrđeno poboljšanje omjera utroška hrane i prirasta tjelesne mase kod pilića za tov. Agencija smatra da se taj zaključak može primijeniti i na manje značajne vrste peradi za tov. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Ocjena pripravka muramidaze proizvedenog od Trichoderma reesei DSM 32338 pokazuje da su ispunjeni uvjeti za odobrenje propisani člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                     (6)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „ostali zootehnički dodaci”, odobrava se kao dodatak hrani za životinje prema uvjetima utvrđenima u tom prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. svibnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 268, 18.10.2003., str. 29.

            (2)  EFSA Journal 2018.; 16(7):5342.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja dopuštena količina

                        Najveća dopuštena količina

                        Ostale odredbe

                        Datum isteka važenja odobrenja

                        Jedinice aktivnosti/kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: ostali zootehnički dodaci (bolji omjer utroška hrane i prirasta tjelesne mase)

                        4d16

                        Poduzeće DSM Nutritional Products Ltd., koje u EU-u zastupa DSM Nutritonal Products Sp. z o.o.

                        Muramidaza
                        (EC 3.2.1.17)

                           Sastav dodatka

                        Pripravak muramidaze (EC 3.2.1.17) (lizozim) proizvedene od Trichoderma reesei (DSM 32338) s najmanjom aktivnošću od 60 000  LSU(F)/g (1)

                        Kruti i tekući oblik:

                           Karakteristike aktivne tvari:

                        Muramidaza (EC 3.2.1.17) (lizozim) proizvedena od Trichoderma reesei (DSM 32338)

                           Metoda analize
                            (2)

                        Za kvantifikaciju muramidaze:
                        metoda enzimskog testa temeljenog na fluorescenciji kojom se određuje enzimski katalizirana depolimerizacija fluoresceinom obilježenog peptidoglikanskog pripravka pri pH 6,0 i 30 °C.

                        Pilići za tov
                        Manje značajne vrste peradi za tov

                        —

                        25 000  LSU(F)

                        —

                                    1.

                                    U uputama za uporabu dodatka hrani za životinje i premiksâ potrebno je navesti uvjete skladištenja i stabilnost pri toplinskoj obradi.

                                    2.

                                    Za korisnike dodatka i premiksa subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi odgovarajuću osobnu zaštitnu opremu, uključujući zaštitu za kožu i dišne organe.

                        9. lipnja 2029.

               (1)  Jedan LSU(F) definiran je kao količina enzima koja, po minuti pri pH 6,0 i 30 °C, fluorescenciju od 12,5 μg/ml fluoresceinom obilježenog peptidoglikana povećava za vrijednost koja odgovara fluorescenciji od približno 0,06 nmol fluorescein izotiocijanata izomera I.

               (2)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Vijeća (EU) 2019/855 od 27. svibnja 2019. o provedbi Uredbe (EU) br. 267/2012 o mjerama ograničavanja protiv Irana

text:
                  28.5.2019

                  HR

                  Službeni list Europske unije

                  L 140/1

         PROVEDBENA UREDBA VIJEĆA (EU) 2019/855
         od 27. svibnja 2019.
         o provedbi Uredbe (EU) br. 267/2012 o mjerama ograničavanja protiv Irana
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe (EU) br. 961/2010 (1), a posebno njezin članak 46. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 23. ožujka 2012. donijelo Uredbu (EU) br. 267/2012.

                     (2)

                     U skladu s člankom 46. stavkom 7. Uredbe (EU) br. 267/2012 Vijeće je preispitalo popis uvrštenih osoba i subjekata koji je naveden u Prilogu IX. i Prilogu XIV. toj uredbi.

                     (3)

                     Vijeće je zaključilo da bi trebalo ažurirati 17 unosa iz Priloga IX. Uredbi (EU) br. 267/2012.

                     (4)

                     Uredbu (EU) br. 267/2012 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog IX. Uredbi (EU) br. 267/2012 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. svibnja 2019.

                  Za Vijeće

                  Predsjednik

               N. HURDUC

            (1)  SL L 88, 24.3.2012., str. 1.

            PRILOG
            Prilog IX. Uredbi (EU) br. 267/2012 mijenja se kako slijedi:

                        1.

                        Pod naslovom „I. Osobe i subjekti uključeni u nuklearne aktivnosti ili aktivnosti povezane s balističkim projektilima te osobe i subjekti koji pružaju potporu vladi Irana” sljedećim unosima zamjenjuju se odgovarajući unosi na popisu navedenom pod podnaslovom „A. Osobe”:

                                    Ime i prezime

                                    Identifikacijski podaci

                                    Razlozi

                                    Datum uvrštenja na popis

                                    „14.

                                    Brigadni general Mohammad NADERI

                                    Voditelj Organizacije za iransku zrakoplovnu industriju (IAIO). Bivši voditelj Organizacije za iransku svemirsku industriju (AIO). AIO je sudjelovao u osjetljivim iranskim programima.

                                    23.6.2008.

                                    23.

                                    Davoud BABAEI

                                    Sadašnji voditelj sigurnosne službe istraživačkoga instituta „Organisation of Defensive Innovation and Research” (SPND) pri Ministarstvu za obranu i logistiku oružanih snaga; SPND-om upravlja Mohsen Fakhrizadeh-Mahabadi koji je uvršten na popis UN-a. IAEA je upozorila na SPND s obzirom na bojazni u pogledu moguće vojne dimenzije iranskog nuklearnog programa u vezi s kojim Iran odbija suradnju. Babaei je kao voditelj sigurnosne službe odgovoran za sprečavanje otkrivanja informacija, što uključuje sprečavanje otkrivanja informacija IAEA-i.

                                    1.12.2011.

                                    25.

                                    Sayed Shamsuddin BORBORUDI
                                    također poznat kao Seyed Shamseddin BORBOROUDI

                                    Datum rođenja: 21. rujna 1969.

                                    Zamjenik voditelja Iranske organizacije za atomsku energiju koja je uvrštena na popis UN-a i u kojoj je podređen Feridunu Abbasiju Davaniju, koji je uvršten na popis UN-a. Najmanje od 2002. sudjeluje u iranskom nuklearnom programu, među ostalim kao bivši voditelj službe za nabavu i logistiku u okviru AMAD-a u kojem je bio odgovoran za korištenje fiktivnim društvima, kao što je Kimia Madan, za nabavu opreme i materijala za iranski program nuklearnog oružja.

                                    1.12.2011.

                                    27.

                                    Kamran DANESHJOO (također poznat kao DANESHJOU)

                                    Bivši ministar znanosti, istraživanja i tehnologije. Pružao je potporu aktivnostima Irana koje su osjetljive u pogledu širenja nuklearnog oružja.

                                    1.12.2011.”

                        2.

                        pod naslovom „I. Osobe i subjekti uključeni u nuklearne aktivnosti ili aktivnosti povezane s balističkim projektilima te osobe i subjekti koji pružaju potporu vladi Irana” sljedećim unosima zamjenjuju se odgovarajući unosi na popisu navedenom pod podnaslovom „B. Subjekti”:

                                    Naziv

                                    Identifikacijski podaci

                                    Razlozi

                                    Datum uvrštenja na popis

                                    „12.

                                    Fajr Aviation Composite Industries

                                    Mehrabad Airport, PO Box 13445- 885, Teheran, Iran

                                    Društvo kći IAIO-a u okviru Ministarstva za obranu i logistiku oružanih snaga, a obje su navedene organizacije uvrštene na popis EU-a; kao glavnom djelatnošću bavi se proizvodnjom kompozitnih materijala za zrakoplovnu industriju.

                                    26.7.2010.

                                    95.

                                    Samen Industries

                                    2nd km of Khalaj Road End of Seyyedi St., P.O.Box 91735-549, 91735 Mashhad, Iran, Tel.: +98 511 3853008, +98 511 3870225

                                    Fiktivni naziv društva Khorasan Mettalurgy Industries, koje je uvršteno na popis UN-a te je društvo kći poduzeća Ammunition Industries Group (AMIG).

                                    1.12.2011.

                                    153.

                                    Organisation of Defensive Innovation and Research (SPND)

                                    SPND izravno podupire aktivnosti Irana koje su osjetljive u pogledu širenja nuklearnog oružja. IAEA je upozorila na SPND zbog bojazni u pogledu moguće vojne dimenzije iranskog nuklearnog programa. Voditelj SPND-a je Mohsen Fakhrizadeh-Mahabadi, koji je uvršten na popis UN-a; SPND je dio Ministarstva za obranu i logistiku oružanih snaga (MODAFL) koje je uvršteno na popis EU-a.

                                    22.12.2012.”

                        3.

                        pod naslovom II. sljedećim unosima zamjenjuju se odgovarajući unosi na popisu navedenom pod podnaslovom „A. Osobe”:

                                    Ime i prezime

                                    Identifikacijski podaci

                                    Razlozi

                                    Datum uvrštenja na popis

                                    „1.

                                    Brigadni general IRGC-a Javad DARVISH-VAND

                                    Bivši zamjenik ministra i glavni inspektor MODAFL-a.

                                    23.6.2008.

                                    3.

                                    Parviz FATAH

                                    Rođen 1961.

                                    Član IRGC-a. Bivši ministar energetike.

                                    26.7.2010.

                                    4.

                                    Brigadni general IRGC-a Seyyed Mahdi FARAHI

                                    Bivši voditelj Organizacije za iransku svemirsku industriju (AIO) i bivši glavni direktor Organizacije za obrambenu industriju (DIO) koja je uvrštena na popis UN-a. Član IRGC-a i zamjenik u Ministarstvu za obranu i logistiku oružanih snaga (MODAFL).

                                    23.6.2008.

                                    5.

                                    Brigadni general IRGC-a Ali HOSEYNITASH

                                    Član IRGC-a i Vrhovnog vijeća za nacionalnu sigurnost i uključen u oblikovanje politika o nuklearnim pitanjima.

                                    23.6.2008.

                                    12.

                                    Brigadni general IRGC-a Ali SHAMSHIRI

                                    Član IRGC-a. Obavlja visokorangirane dužnosti u MODAFL-u.

                                    23.6.2008.

                                    13.

                                    Brigadni general IRGC-a Ahmad VAHIDI

                                    Bivši ministar MODAFL-a.

                                    23.6.2008.

                                    15.

                                    Abolghassem Mozaffari SHAMS

                                    Bivši voditelj središnjice društva Khatam al-Anbiya Construction.

                                    1.12.2011.”

                        4.

                        pod naslovom II. sljedećim unosom zamjenjuje se odgovarajući unos na popisu navedenom pod podnaslovom „B. Subjekti”:

                                    Naziv

                                    Identifikacijski podaci

                                    Razlozi

                                    Datum uvrštenja na popis

                                    „11.

                                    Behnam Sahriyari Trading Company

                                    Poštanska adresa: Ziba Building, 10th Floor, Northern Sohrevardi Street, Teheran, Iran

                                    Sudjeluje u prijevozu oružja u ime IRGC-a.

                                    23.1.2012.”

                        5.

                        pod naslovom „I. Osobe i subjekti uključeni u nuklearne aktivnosti ili aktivnosti povezane s balističkim projektilima te osobe i subjekti koji pružaju potporu vladi Irana” sljedeći unos dodaje se pod podnaslovom „B. Subjekti”:

                                    Naziv

                                    Identifikacijski podaci

                                    Razlozi

                                    Datum uvrštenja na popis

                                    „20.

                                                (b)

                                                Iran Communications Industries (ICI)

                                    PO Box 19295-4731, Pasdaran Avenue, Teheran, Iran; Druga adresa: PO Box 19575-131, 34 Apadana Avenue, Teheran, Iran; Druga adresa: Shahid Langary Street, Nobonyad Square Ave, Pasdaran, Teheran

                                    Iran Communications Industries, društvo kći društva Iran Electronics Industries (koje je uvršteno na popis EU-a), proizvodi razne artikle, uključujući komunikacijske sustave, avioničke, optičke i elektrooptičke uređaje te mikroelektroniku, razvija informacijsku tehnologiju, proizvodi naprave za testiranja i mjerenja, razvija zaštitu za telekomunikacijske uređaje, proizvodi elektroničko oružje, proizvodi i obnavlja radarske cijevi i proizvodi bacače projektila.

                                    26.7.2010,”

                        6.

                        pod naslovom „I. Osobe i subjekti uključeni u nuklearne aktivnosti ili aktivnosti povezane s balističkim projektilima te osobe i subjekti koji pružaju potporu vladi Irana”, pod podnaslovom „B. Subjekti”, sljedeći unos briše se:

                                    Naziv

                                    Identifikacijski podaci

                                    Razlozi

                                    Datum uvrštenja na popis

                                    „19.

                                    Iran Communications Industries (ICI)

                                    PO Box 19295-4731, Pasdaran Avenue, Teheran, Iran; Druga adresa: PO Box 19575-131, 34 Apadana Avenue, Teheran, Iran; Druga adresa: Shahid Langary Street, Nobonyad Square Ave, Pasdaran, Teheran

                                    Iran Communications Industries, ovisno društvo kći društva Iran Electronics Industries (vidjeti br. 20), proizvodi različite predmete, uključujući komunikacijske sustave, avioničke, optičke i elektrooptičke uređaje, mikroelektroniku, razvija informacijsku tehnologiju, obavlja testiranja i mjerenja, osigurava zaštitu za telekomunikacijske uređaje, razvija elektroničko oružje, proizvodi i obnavlja radarske cijevi i lansirne rampe za rakete. Ti se predmeti mogu upotrebljavati u programima za koje u skladu s UNSCR 1737 važe sankcije.

                                    26.7.2010.”

                        7.

                        pod naslovom II. sljedeći unos dodaje se pod podnaslovom „B. Subjekti”:

                                    Naziv

                                    Identifikacijski podaci

                                    Razlozi

                                    Datum uvrštenja na popis

                                    „12.

                                    Etemad Amin Invest Co Mobin

                                    Pasadaran Av. Teheran, Iran

                                    Društvo koje je u posjedu ili pod kontrolom IRGC-a te doprinosi financiranju strateških interesa režima.

                                    26.7.2010.”

                        8.

                        pod naslovom „I. Osobe i subjekti uključeni u nuklearne aktivnosti ili aktivnosti povezane s balističkim projektilima te osobe i subjekti koji pružaju potporu vladi Irana”, pod podnaslovom „B. Subjekti”, sljedeći unos briše se:

                                    Naziv

                                    Identifikacijski podaci

                                    Razlozi

                                    Datum uvrštenja na popis

                                    „10.

                                    Etemad Amin Invest Co Mobin

                                    Pasadaran Av. Teheran, Iran

                                    Povezan s društvom Naftar i fondacijom Bonyad-e Mostazafan; Etemad Amin Invest Co Mobin pomaže financiranju strateških interesa režima i paralelne iranske države.

                                    26.7.2010.”


title: Provedbena uredba Komisije (EU) 2019/857 оd 27. svibnja 2019. o produljenju odobrenja Saccharomyces cerevisiae CNCM I-1077 kao dodatka hrani za mliječne ovce i mliječne koze i stavljanju izvan snage Uredbe (EZ) br. 226/2007 (nositelj odobrenja Danstar Ferment AG, kojeg zastupa Lallemand SAS) (Tekst značajan za EGP.)

text:
                  28.5.2019

                  HR

                  Službeni list Europske unije

                  L 140/18

         PROVEDBENA UREDBA KOMISIJE (EU) 2019/857
         оd 27. svibnja 2019.
         o produljenju odobrenja Saccharomyces cerevisiae CNCM I-1077 kao dodatka hrani za mliječne ovce i mliječne koze i stavljanju izvan snage Uredbe (EZ) br. 226/2007 (nositelj odobrenja Danstar Ferment AG, kojeg zastupa Lallemand SAS)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje i produljenje odobrenja.

                     (2)

                        Saccharomyces cerevisiae CNCM I-1077 odobren je na deset godina kao dodatak hrani za mliječne koze i mliječne ovce Uredbom Komisije (EZ) br. 226/2007 (2).

                     (3)

                     U skladu s člankom 14. Uredbe (EZ) br. 1831/2003 nositelj navedenog odobrenja podnio je zahtjev za produljenje odobrenja Saccharomyces cerevisiae CNCM I-1077 kao dodatka hrani za mliječne koze i mliječne ovce, u kojem se traži da se taj dodatak razvrsta u kategoriju dodataka „zootehnički dodaci”. Uz navedeni zahtjev priloženi su podaci i dokumenti propisani člankom 14. stavkom 2. Uredbe (EZ) br. 1831/2003.

                     (4)

                     Europska agencija za sigurnost hrane („Agencija”) u svojem je mišljenju od 5. srpnja 2018. (3) zaključila da je podnositelj zahtjeva dostavio podatke kojima se dokazuje da dodatak ispunjuje uvjete odobrenja.

                     (5)

                     Procjena Saccharomyces cerevisiae CNCM I-1077 pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi produljiti odobrenje tog dodatka kako je navedeno u Prilogu ovoj Uredbi.

                     (6)

                     S obzirom na to da se produljuje odobrenje Saccharomyces cerevisiae CNCM I-1077 kao dodatka hrani za životinje u skladu s uvjetima iz Priloga ovoj Uredbi, Uredbu (EZ) br. 226/2007 trebalo bi staviti izvan snage.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje dodatka navedenog u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, produljuje se podložno uvjetima utvrđenima u tom prilogu.

            Članak 2.
            Uredba (EZ) br. 226/2007 stavlja se izvan snage.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. svibnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 268, 18.10.2003., str. 29.

            (2)  Uredba Komisije (EZ) br. 226/2007 od 1. ožujka 2007. o odobrenju Saccharomyces cerevisiae CNCM I-1077 (Levucell SC20 i Levucell SC10 ME) kao dodatka hrani za životinje (SL L 64, 2.3.2007., str. 26.).

            (3)  EFSA Journal 2018.; 16(7):5385.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka valjanosti odobrenja

                        CFU/kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: stabilizatori crijevne flore

                        4b1711

                        Danstar Ferment AG, kojeg zastupa Lallemand SAS

                           Saccharomyces cerevisiae CNCM I-1077

                           Sastav dodatka

                        Pripravak Saccharomyces cerevisiae CNCM I-1077 s najmanjom koncentracijom od:

                                    —

                                    1 × 1010 CFU/g dodatka (presvučeni oblik),

                                    —

                                    2 × 1010 CFU/g dodatka (nepresvučeni oblik)

                           Karakteristike aktivne tvari:

                        Žive suhe stanice Saccharomyces cerevisiae CNCM I-1077

                           Analitička metoda
                            (1)

                        Određivanje brojnosti: metoda izlijevanja podloge uz uporabu agara s ekstraktom kvasca, dekstrozom i kloramfenikolom (EN15789:2009)
                        Identifikacija: metoda lančane reakcije polimerazom (PCR) CEN/TS 15790:2008

                        Mliječne koze

                        —

                        5 × 108

                        —

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Na oznaci dodatka hrani za životinje navodi se sljedeće: „Preporučena doza za mliječne koze i mliječne ovce: 4 × 109 CFU po grlu dnevno”

                                    3.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za oči i dišne organe.

                        17. lipnja 2029.

                        Mliječne ovce

                        1,2 × 109

               (1)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: https://ec.europa.eu/jrc/en/eurl/feed-additives/evaluation-reports